recursal/SuperWikiNEXT-32B huggingface dataset:
**नागरी लिपि परिषद्** नई दिल्ली में स्थित एक नागरी लिपि के प्रचार और उपयोगिता को लोगों को बताने के लिए बनी एक परिषद है। जिसकी स्थापना वर्ष १९७५ में की गई थी।

स्थापना
-------

विनोबा भावे के सत्प्रयासों से सन् १९७५ में **नागरी लिपि परिषद्, नई दिल्ली** की स्थापना हुई।

उद्देश्य
--------

इस संस्था का मुख्य उद्देश्य है - भारतीय भाषाओं को एक सूत्र में बाँधने हेतु नागरी का संपर्क लिपि के रूप में विकास करना। नागरी लिपि की उपयोगिता और उसकी सरलता की ओर लोगों का ध्यान आकृष्ट करना। परिषद् इस बात पर भी जोर देती है कि बोलियों और प्रादेशिक भाषाओं की प्रस्तुति नागरी लिपि के माध्यम से हो। भारतीय भाषाओं और विदेशी भाषाओं को नागरी के माध्यम से सिखाने के लिए परिषद् ने अनेक पुस्तकें भी प्रकाशित की हैं। इसके अतिरिक्त परिषद् द्वारा कई राष्ट्रीय स्तर के सम्मेलन भी आयोजित किये हैं।

प्रकाशित पत्रिका
----------------

नागरी संगम, (त्रैमासिक)

प्रधान संपादक : डॉ॰ परमानन्द पांचाल

पता : नागरी लिपि परिषद्, १९, गांधी स्मारक निधि, राजघाट, नई दिल्ली-११०००२

सन्दर्भ
-------

1. ↑  "दिल्ली - केंद्रीय हिंदी निदेशालय". केंद्रीय हिंदी निदेशालय. मूल से 24 नवंबर 2016 को पुरालेखित. अभिगमन तिथि 24 नवम्बर 2016.
2. ↑  भाटिया, कैलाश चन्द्र (1 जनवरी 2009). *हिन्दी भाषा : विकास और स्वरूप*. प्रभात प्रकाशन. पृ॰ 231. मूल से 24 नवंबर 2016 को पुरालेखित. अभिगमन तिथि 24 नवम्बर 2016. `|pages=` और `|page=` के एक से अधिक मान दिए गए हैं (मदद)

बाहरी कड़ियाँ
-------------
धातु-रचना-विज्ञान काटने का नमूने
धातुओं के अनेकानेक गुण सूक्ष्मदर्शी की सहायता से ज्ञात किए जा सकते हैं। सूक्ष्मदर्शी द्वारा धातुपरीक्षण की इस विधि को **धातु-रचना-विज्ञान** (Metallography) कहते हैं। इसके द्वारा धातुओं अथवा मिश्र धातुओं की आंतरिक रचना, अथवा उनपर उष्मोपचार के प्रभाव का अध्ययन किया जाता है।

इस कार्य के लिए जो सूक्ष्मदर्शी उपयोग में लाए जाते हैं उनका निर्माण जीवविज्ञान इत्यादि में प्रयुक्त होनेवाले सूक्ष्मदर्शियों से भिन्न होता है। धातुएँ परांध होती हैं। प्रकाश की किरणें उनमें से पार नहीं हो सकती। इसलिए यहाँ पर परावर्तन सिद्धांत का उपयोग किया जाता है, जिससे निदर्श (specimen) पर पड़नेवाली प्रकाश की किरणें परावर्तित होकर मनुष्य के नेत्र तक पहुँचती हैं। धातुओं के सूक्ष्मदर्शियों परीक्षण के लिए पहले उन्हें लगभग 1/2 इंच घनाकार टुकड़े के रूप में काट लेते हैं। इस टुकड़े को निदर्श कहते हैं। तत्पश्चात्‌ निदर्श एमरी रेगमाल (emery paper) से अच्छी तरह पालिश किया जाता है। इसके बाद पालिश चक्र पर इसे शीशे की तरह चमक दी जाती है। अब निदर्श सूक्ष्मदर्शी परीक्षण के लिए तैयार हो गया। इस रूप में इसे सूक्ष्मदर्शी द्वारा देखने से उसमें विद्यमान छिद्र, विजातीय पदार्थ अथवा धातुमल इत्यादि दिखलाई पड़ते हैं। फलक में पिटवां लोहे का एक सूक्ष्म आलेख (micrograph) दिखाया गया है। इसमें ग्रैफाइट के काले रेशे दिखाई दे रहे हैं। केवल पालिश की हुई सतह से धातु की आंतरिक संरचना नहीं दिखाई पड़ती, इसलिए इसे किसी रासायनिक विलयन से निक्षारित (etch) किया जाता है। निक्षारण के पश्चात्‌ धातु की आंतरिक संरचना दिखाई पड़ने लगती है। फलक में पिटवाँ लोहे का निक्षारित सूक्ष्म आलेख दिखलाया गया है। अन्य चित्रों में क्रमश: मृदु तथा कठोर इस्पात की सूक्ष्म संरचना (micro-structure) देखी जा सकती है।

अब धातुरचना का क्षेत्र बहुत विस्तृत हो गया है और नए नए प्रकार के सूक्ष्मदर्शी उपयोग में लाए जाने लगे हैं। इलेक्ट्रॉन सूक्ष्मदर्शी द्वारा धातुओं की संरचना को एक लाख गुना आवर्धित किया जा सकता है। एक्सरे द्वारा भी धातुओं की आंतरिक संरचना के अध्ययन में बहुत सहायता मिली है।

इन्हें भी देखें
---------------

* पदार्थ विज्ञान
* धातुकर्म
**हेतु**, तर्कशास्त्र का पारिभाषिक शब्द है। धुएँ को देखकर आग का अनुमान होता है। इस अनुमान में धुएँ को हेतु कहते हैं।

व्याख्या
--------

धूम और अग्नि में अविनाभाव संबंध होना चाहिए। साध्य (अग्नि) का पक्ष में (पर्वत, गाँव आदि जहाँ धूम दिखाई पड़ता हो) अस्तित्व तभी ज्ञात हो सकता है जब हेतु या लिंग ऐसा हो जो सर्वदा साध्य के साथ वर्तमान देखा गया हो। अनुमान की मानसिक प्रक्रिया को जब दूसरे के लिए शब्दों में व्यक्त करते हैं तो हम न्यायशास्त्र के अनुसार पाँच अवयवों के वाक्यों का तथा बौद्ध एवं पाश्चात्य तर्कशास्त्र के अनुसार तीन अवयवों के वाक्यों का प्रयोग करते हैं। पाँच अवयवोंवाले वाक्य में दूसरा अवयव हेतु कहलाता है। जैसे :

1. पर्वत में आग है (प्रतिज्ञा)।

2. क्योंकि उसमें धुआँ है (हेतु)।

3. जहाँ जहाँ धूम होता है वहाँ वहाँ आग रहती है, जैसे रसोई में (उदाहरण)।

4. इस पर्वत में जो धूम है वह आग के साथ व्याप्त है (उपनय)।

5. अत: पर्वत में धूम है। (निगमन)।

इसी अनुमान को तीन अवयवोंवाले वाक्य में इस तरह कहा जाएगा :

1. जहाँ जहाँ धुआँ है वहाँ आग होती है।

2. पर्वत में धुआँ है।

3. अत: पर्वत में आग है।

इन तीन अवयवोंवाले वाक्य में हेतु के लिए कोई अलग वाक्यावयव नहीं आता, हेतु का प्रयोग केवल पद के रूप में होता है।

हेतु के लिए पाँच बातों का होना अवश्यक माना गया है -

1. इसे पक्ष में वर्तमान रहना चाहिए,

2. इसे उन स्थानों पर होना चाहिए जहाँ साध्य वर्तमान रहता है,

3. इसे वहाँ नहीं रहना चाहिए जहाँ साध्य नहीं रहता,

4. इसे अबाधित होना चाहिए अर्थात् इसे पक्ष के विरुद्ध नहीं होना चाहिए और

5. इसे इसके विरोधी तत्वों से रहित होना चाहिए।

हेतु के प्रकार
--------------

हेतु तीन प्रकार के होते हैं :

1. **अन्वयतिरेकी'** वह हेतु है जो साध्य के साथ रहता है और साध्य के अभाव में नहीं रहता - जैसे धूम और आगे।

2. **केवलान्वयी** हेतु सर्वदा साध्य के साथ रहता है - उनका अभाव संभव नहीं है; जैसे ज्ञेय और प्रमेय।

3. **केवलव्यतिरेकी** हेतु अपने अभाव के साथ ही साध्य से संबद्ध होता है - जैसे-गंध और पृथ्वी से इतर द्रव्य।

दूषित अनुमानों में हेतु वास्तव में हेतु नहीं होता अत: उसको **हेत्वाभास** कहते हैं।

इन्हें भी देखें
---------------

* हेत्वाभास
* हेतुचक्र
**नागरवाला घोटाला** १९७१ में हा था।

24 मई 1971 को भारतीय स्टेट बैंक की संसद मार्ग, दिल्ली की शाखा से 60 लाख रु. नगद निकाल लिये गये किन्तु इसके लिये किसी चैक का उपयोग करने की बजाय सफाई दी गई कि बैंक प्रबंधक को तत्कालीन प्रधानमंत्री इंदिरा गांधी ने फोन पर वैसा करने कहा था।

बैंक के खजांची के पास आए एक फोन में बंगलादेश के एक गुप्त मिशन के लिए 60 लाख रुपये की मांग की गई और रसीद प्रधानमंत्री कार्यालय से लेने को कहा गया। कहा गया कि यह आवाज प्रधानमंत्री इंदिरा गांधी और पीएन हक्सर की थी। बाद में पता चला कि फोन वाला व्यक्ति कोई और था। रुपये लेने वाले और नकली आवाज निकालने वाला व्यक्ति रुस्तम सोहराब नागरवाला को गिरफ्तार किया गया। 1972 में संदेहास्पद स्थितियों में उसकी मृत्यु हो गई। मामला रफा दफा कर दिया गया। निष्कर्ष कुछ नहीं निकला।

नागरवाला नामक जिस व्यक्ति ने वह बड़ी रकम निकाली उसको लेकर आज तक स्थिति स्पष्ट नहीं हो सकी। शुरू में उसे एक शातिर अपराधी माना गया परन्तु धीरे-धीरे संदेह की सुई श्रीमती गांधी और उनसे जुड़े कुछ निकटस्थों की तरफ भी घूमने लगी। जांच शुरू हुई और लंबी खिंची। उस दौरान नागरवाला, बैंक प्रबंधक तथा कुछ अन्य गवाहों की मौत एक के बाद एक होती गई। कोई ट्रक से कुचल गया तो कोई घर में संदिग्ध हालत में मृत पाया गया। उस कांड को पांच दशक हो गये परन्तु आज तक कोई नहीं जान सका कि वास्तविकता थी क्या?

सन्दर्भ
-------

1. ↑  "भ्रष्टाचार के चर्चित मामले". मूल से 28 अगस्त 2017 को पुरालेखित. अभिगमन तिथि 28 अगस्त 2017.
**नागराज नागप्पा** (१९१२ - 02 जुलाई २००९) भारत के प्रसिद्ध हिन्दीसेवी थे। गाँधीजी के आह्वान पर उन्होने काशी हिन्दू विश्वविद्यालय आकर हिन्दी सीखी और दक्षिण भारत में इसका प्रचार-प्रसार किया। उन्हें 'हिन्दी नागप्पा' के नाम से जाना जाता है। उनकी सेवाओं के लिये केन्द्रीय हिन्दी संस्थान ने उन्हें १९८९ में 'सुब्रह्मण्यम भारती पुरस्कार' से सम्मानित किया।

परिचय
-----

बेलगाँव सम्मलेन में नवयुवक नागप्पा जी ने गांधीजी के दर्शन किये और फिर हिन्दी के होकर रह गये। उस समय युवक नागराज नागप्पा गणित ( सांख्यिकी ) में बी ए कर चुके थे तथा कहीं भी अच्छी नौकरी पा सकते थे परन्तु उन्होंने दक्षिण भारत हिन्दी प्रचार सभा से राष्ट्र भाषा परीक्षा पास की तथा काशी जाकर वनारस हिन्दू वि वि से हिन्दी में एम् ए किया, जहां उन्होंने आचार्य रामचंद्र शुक्ल, श्यामसुन्दर दास जैसे हिन्दी के महारथियों के चरणों में बैठकर हिन्दी सीखी। इस प्रकार वे दक्षिण भारत में हिन्दी से एम् ए करने वाले प्रथम विद्वान् बने।

१९३५ में इंदौर सम्मलेन में गांधीजी व आचार्य रामचंद्र शुक्ल जी के परामर्श पर वे पुनः दक्षिण लौटे एवं तत्कालीन मद्रास प्रान्त में हिन्दी प्रचारक के रूप में कार्य प्रारम्भ किया। धारवाड़ , मैसूर आदि कर्नाटक के सभी कालेजों में हिन्दी पठन पाठन, शोध आदि प्रारम्भ करने में उन्हीं का योगदान था। यद्यपि कन्नड के कवि-कुल गुरु व राष्ट्र कवि के वी पुटप्पा ( कु वें पु ) हिन्दी के पक्षधर नहीं थे परन्तु नागप्पा जी ने उन्हें भी मना कर हिन्दी का ध्वज फहराया। इस प्रकार सारे कर्नाटक व दक्षिण भारत में अपने अथक परिश्रम से जन जन में हिन्दी के प्रसार-प्रचार के प्रणेता बन कर वे 'हिन्दी नागप्पा" के नाम से प्रसिद्ध हुए।

उनके शिष्य-शिष्याओं, प्रसंशकों की संख्या समस्त दक्षिण भारत कर्नाटक व देश भर में फैली है। सेवा निवृत्ति के बाद भी वे कर्नाटक हिन्दी प्रचार समिति से जुड़े रहे एवं 'भाषा पीयूष' नामक पत्रिका प्रारम्भ की। वे भारत सरकार के विभिन्न संस्थानों के अध्यक्ष, परामर्श समितियों के सदस्य व केन्द्रीय हिन्दी संस्थान आगरा के अध्यक्ष रहे। उन्हें देश भर से तमाम पुरस्कार व सम्मान भी प्राप्त हुए। २००२ ई में ९० वर्ष की आयु में पूर्ण करने पर उन्हें 'पूर्ण-कुंभ’ अभिनन्दन ग्रन्थ भी समर्पित किया गया।

नागप्पा जी तुलसी दास के अनन्य भक्त व प्रशंसक थे। उनके मुंह से दोहे व चौपाई धड़ाधड़ निकलते थे। अतः उन के बारे में 'नागप्पा जी व हिन्दी : कहियत भिन्न न भिन्न' कहा जाता है। एसे 'हिन्दी नागप्पा' ०६-०७-२००९ को स्मृति-शेष हो गए।

इन्हें भी देखें
---------------

* मोटुरि सत्यनारायण

बाहरी कड़ियाँ
-------------

* हिन्दी के भीष्म प्रो. नागप्पाजी (देशबन्धु)
* बेंगलूरू में हिन्दी - एक अवलोकन
* हिंदीतर प्रांतों के हिंदी-समर्थक (सृजनगाथा)
**धातुकर्म कोयला** या **कोकिंग कोयला**  के एक ग्रेड है 

कोयला है कि अच्छी गुणवत्ता के उत्पादन के लिए इस्तेमाल किया जा सकता कोक । प्राथमिक स्टीलमेकिंग के लिए ब्लास्ट फर्नेस प्रक्रिया में कोक एक आवश्यक ईंधन और अभिकारक है ।  स्टील की मांग के लिए धातु के कोयले की मांग बहुत अधिक है। प्राथमिक स्टीलमेकिंग कंपनियों के पास अक्सर एक विभाजन होता है जो कोकिंग के लिए कोयले का उत्पादन करता है, ताकि एक स्थिर और कम लागत वाली आपूर्ति सुनिश्चित हो सके।  धातु, कोयले की राख, नमी, गंधक और फास्फोरस की मात्रा कम होती है, और इसका स्तर आमतौर पर बिटुमिनस होता है । एन्थ्रेसाइट के कुछ ग्रेडकोयला का उपयोग सिंटरिंग , पुलवराइज़्ड कोल इंजेक्शन , डायरेक्ट ब्लास्ट फर्नेस चार्ज, पेलेटिंग के लिए किया जाता है, और फेरो-मिश्र धातुओं, सिलिकॉन-मैंगनीज, कैल्शियम-कार्बाइड और सिलिकॉन-कार्बाइड के उत्पादन में। जब यह कम ऑक्सीजन वाले वातावरण में गर्म होता है तो धातुकर्म कोयला मजबूत, कम घनत्व वाला कोक पैदा करता है। गर्म होने पर, कोयला नरम हो जाता है, और वाष्पशील घटक द्रव्यमान में छिद्रों के माध्यम से वाष्पित हो जाते हैं और बच जाते हैं। कोकिंग के दौरान, सामग्री सूज जाती है और मात्रा में बढ़ जाती है। कोयले की कोकिंग क्षमता इसके रैंक जैसे भौतिक गुणों से संबंधित है, लेकिन एक कोयला की कोकिंग क्षमता का पूरी तरह से मूल्यांकन करने के लिए प्रयोगशाला परीक्षण की आवश्यकता होती है। कोक की ताकत और घनत्व विशेष रूप से महत्वपूर्ण होता है जब इसका उपयोग ब्लास्ट फर्नेस में किया जाता है, क्योंकि कोक भट्टी के अंदर अयस्क और फ्लक्स के बोझ का हिस्सा होता है। थर्मल कोयले के साथ धातुकर्म कोयला विरोधाभास, जो गर्म होने पर कोक का उत्पादन नहीं करता है। उनके अलग-अलग अंत-उपयोगों के कारण, दो प्रकार के कोयले की कीमतें आमतौर पर काफी भिन्न होती हैं। धातु कोयला मुख्य रूप से कनाडा, संयुक्त राज्य अमेरिका और ऑस्ट्रेलिया से आता है।  संयुक्त राज्य में, विद्युत ऊर्जा क्षेत्र ने "२०० In और २०१" के बीच कुल अमेरिकी कोयले की खपत का ९ ३% "इस्तेमाल किया; कुल का केवल 7% धातु के कोयले और अन्य उपयोगों जैसे हीटिंग के लिए कोयला था। 

कच्चा कोक

इंग्लैंड के श्रॉपशायर में अठारहवीं शताब्दी के कोक ब्लास्ट फर्नेस

Caking क्षमता
-------------

कोक में रूपांतरण के लिए कोयले की उपयुक्तता को *कोकिंग क्षमता* भी कहा जाता है ।

प्रकार
------

धातुकर्म कोयला के कई प्रकार हैं [several  :

* हार्ड कोकिंग कोल (HCC)
* मध्यम कोकिंग कोयला (MCC)
* सेमी-सॉफ्ट कोकिंग कोल (SSCC)
* इंजेक्शन (पीसीआई) कोयले के लिए पुलवराइज़्ड कोयला

यह सभी देखें
------------

* कोयला elt कोकिंग कोल और लोहे को गलाने के लिए कोक का उपयोग
* धातुकर्म
* कोयला परख
* लिग्नाइट

संदर्भ
------
**धातुवाद** चौंसठ कलाओं में से यह एक कला है। पीतल, स्वर्ण आदि धातुओं को मिलाना, शुद्ध करना आदि की कला है। प्राचीन युग में बौद्धाचार्य श्रीनागार्जुन ने नुतन अविष्कार कर रसरसायन के विशेष प्रयोग कर धातुवाद की सरल विधि का निर्माण किया था। श्रीनार्गाजुन जी ने सैकड़ो शिष्य-प्रशिष्य को रस क्रिया की दीक्षा दी और अनेकों को विज्ञान विद बनाया। इसके बाद उन्हें विदेशों में इसके प्रचार के लिए भेजा।

इतिहास
------

जब इलेक्ट्रान, न्यूट्रान, प्रोटान आदि के बारे में इंसानों को पता भी नहीं था, तब भी प्राचीन युग में भारत में इस प्रकार के धातु को नए रूप देने और अन्य धातु को मिलने या शुद्ध करने का कार्य किया जाता था।[]
 प्राचीन काल में जब सम्राट चन्द्रगुप्त मौर्य के पास सेना को देने के लिए अधिक धन नहीं था तो उन्होनें धातुवाद या धातुकर्म या खनिकर्म की कला के द्वारा धन एकत्रित किया। नंदों से युद्ध के समय इसी धन से उनका खर्च उठाया था।

सन्दर्भ
-------

1. ↑  "धातुवाद कला" [Art of Dhatuvaad]. *भारत डिस्कवरी*. भारत डिस्कवरी. मूल से 20 दिसंबर 2016 को पुरालेखित. अभिगमन तिथि 1 अक्तूबर 2016.
2. ↑  "MYTH: यहां श्रीकृष्ण ने सीखी थी 64 कलाएं, इतनी रहस्यमय और कठिन थी विद्या". *दैनिक भास्कर*. dainikbhaskar.com. मूल से 2 अक्तूबर 2016 को पुरालेखित. अभिगमन तिथि 1 अक्तूबर 2016.
3. ↑  "जानिये 64 कलाएँ जो वैदीक काल मे हर कन्या को सिखायी जाती थी". *स्वदेशी दर्शन*. स्वदेशी दर्शन. मूल से 23 अक्तूबर 2016 को पुरालेखित. अभिगमन तिथि 1 अक्तूबर 2016.
4. ↑  उज्जैन विश्व का सबसे बड़ा धातुविज्ञानी केन्द्रः- सन्दर्भ- स्वर्णजालेश्वर,[*मृत कड़ियाँ*]
5. ↑

बाहरी कड़ियाँ
-------------
**हॉकी विश्वकप (पुरुष) 1998** हॉकी विश्वकप का 9वां संस्करण था। यह 20 जून से 1 जुलाई 1998 तक नीदरलैंड के उट्रेच में महिलाओं के विश्व कप टूर्नामेंट के साथ अंतर्राष्ट्रीय हॉकी महासंघ द्वारा आयोजित किया गया था। इस स्पर्धा में कुल 12 टीमों ने भाग लिया। नीदरलैंड ने इस टूर्नामेंट को मिलकर दूसरी बार इस स्पर्धा की मेजबानी की। नीदरलैंड इस विश्व कप का विजेता बना, स्पेन दूसरे और जर्मनी तीसरे स्थान पर आया।

स्थान
-----

विश्व कप का आयोजन नीदरलैंड के उत्र्रेच के गैलजेनवार्ड स्टेडियम में हुआ था। स्टेडियम 1982 में बना था और मुख्य रूप से फुटबॉल के लिए इस्तेमाल होता था, फुटबॉल क्लब एफसी उट्रेच का घरेलु मैदान है। स्टेडियम की क्षमता लगभग 24,500 दर्शकों की है, और उस समय यह दुनिया के सबसे आधुनिक स्टेडियमों में से एक था। स्टेडियम दो विश्व कप फाइनल का मेजबान था: पहला, हॉकी विश्व कप फाइनल और दूसरा 2005 में फुटबॉल विश्व युवा चैंपियनशिप का फाइनल।

सन्दर्भ
-------

1. ↑  "भारत ने कितने हाॅकी वर्ल्ड कप जीते हैं?पिछले 13 विश्व कप में एेसा रहा था प्रदर्शन". *inextlive*. अभिगमन तिथि 2019-11-26.
2. ↑  "फाइनल में नीदरलैंड्स को हराकर पहली बार हॉकी का विश्व चैंपियन बना बेल्जियम". *hindi.timesnownews.com*. मूल से 28 सितंबर 2020 को पुरालेखित. अभिगमन तिथि 2019-11-26.
खगोलशास्त्र में **धातुता** (metallicity) किसी वस्तु में हाइड्रोजन व हीलियम से अधिक भारी रसायनिक तत्वों की अधिक मात्रा में उपस्थिति होने की दशा को कहते हैं। हमारे ब्रह्माण्ड का अधिकांश भौतिक पदार्थ हाइड्रोजन और हीलियम के रूप में है जो सबसे हल्के दो तत्व हैं, इसलिए खगोलशास्त्री अक्सर संक्षिप्त रूप में इनके अलावा अन्य सभी तत्वों को "धातु" (metals) कह देते हैं। ध्यान दे कि यह शब्द प्रयोग रसायनशास्त्र में धातु के प्रयोग से बहुत अलग है। मसलन कार्बन, नाइट्रोजन, ऑक्सीजन और नियोन की अधिक मात्रा रखने वाले तारे अक्सर धातुपूर्ण (metal-rich) कहलाते हैं हालांकि यह सभी तत्व रसायनशास्त्र में धातु की परिभाषा में नहीं आते।

इन्हें भी देखें
---------------

* तारे
* खगोलशास्त्र

सन्दर्भ
-------

1. ↑  Matteucci, Francesca (2001). *The Chemical Evolution of the Galaxy*. Astrophysics and Space Science Library. **253**. Springer Science & Business Media. पृ॰ 7. आई॰ऍस॰बी॰ऍन॰ 0792365526.
2. ↑  Bromm, Volker; Larson, Richard B. (2004). "THE FIRST STARS". *Annual Review of Astronomy and Astrophysics*. **42**: 79–118. arXiv:astro-ph/0311019. डीओआइ:10.1146/annurev.astro.42.053102.134034. बिबकोड:2004ARA&A..42...79B.
पीले सागर और उसकी अंदरूनी बोहाई सागर नामक खाड़ी का नक़्शा
**पीत सागर** या **पीला सागर** (चीनी भाषा: 黃海, अंग्रेज़ी: Yellow Sea) पूर्वी चीन सागर के उत्तरी भाग का नाम है, जो स्वयं प्रशांत महासागर का एक हिस्सा है। यह चीन की मुख्यभूमि (मेनलैंड) और कोरिया के बीच स्थित है। यहाँ पर पास के गोबी मरुस्थल से रेत उड़ाती आंधियाँ आकर पीला रेगिस्तानी रेत समुद्र की सतह पर गिरा देती हैं जिस से सागर पीले रंग का लगता है। इसी से इस सागर का नाम पड़ा है। पीले सागर की सबसे अंदरूनी खाड़ी को बोहाई सागर कहते हैं। चीन की प्रसिद्ध पीली नदी (उर्फ़ ह्वांग नदी उर्फ़ ह्वांग हो) बहकर इस सागर में मिलती है और उस में मिश्रित रेत इसे और भी पीला रंग देती है।

विवरण
-----

बोहाई सागर को हटाकर, पीले सागर का कुल क्षेत्रफल क़रीब ३,८०,००० वर्ग किमी है। इसकी औसत गहराई सिर्फ़ ४४ मीटर और इसकी सबसे अधिक गहराई सिर्फ़ १५२ मीटर पहुँचती है। इसकी गहराई उत्तर से दक्षिण दिशा में जाते हुए बढ़ती है। वैसे तो इसमें गरम पानी वाला कुरोशियो प्रवाह चलता है लेकिन सर्दियों में पानी का तापमान जमने के क़रीब आ जाता है। जगह-जगह पर बर्फ़ की सिल्लियाँ बनने से नावी यातायात में कठिनाई होती है।

इस सागर में दक्षिण कोरिया के जिन्दो द्वीप (कोरियाई: 진도, Jindo) और मोदो द्वीप (Modo) नामक दो टापू हैं जहाँ वर्ष में दो दफ़ा (मई और जून के महीनो में) ज्वारभाटा (टाइड) बहाव कुछ ऐसा विचित्र होता है कि सागर हट जाता है और इन द्वीपों के बीच एक २.९ किलोमीटर लम्बा और १० से ४० मीटर चौड़ा रास्ता खुल जाता है। यह क़रीब एक घंटे खुला रहता है, फिर पानी में डूब जाता है और द्वीप अलग हो जाते हैं।

इन्हें भी देखें
---------------

* पूर्वी चीन सागर
* प्रशांत महासागर
* गोबी रेगिस्तान
* ह्वांग हो

सन्दर्भ
-------

1. ↑  Strange days #1: the year in weirdness, Fortean Times, Cader Books, 1996, ISBN 978-0-8362-1499-4, *... 'It's like Moses parting the waves,' said one woman, only this wasn't the Red Sea long ago but a small strait off the South Korean coast where, every year, a strong tide splits the water between the islands of Jindo and Modo to reveal a 1.7 mile road ...*
2. ↑  Lonely Planet Korea, Martin Robinson, Ray Bartlett, Rob Whyte, Lonely Planet, 2007, ISBN 978-1-74104-558-1, *... At certain times every year, the sea still parts, revealing a muddy causeway between Jindo and Modo ...*
फ्रेडरिक हुण्ड (१९६३ में)
**हुण्ड के नियम** (Hund's Rule) के अनुसार

किसी भी कक्षक (ऑर्बिटल) के उपकक्षक में इलेक्ट्रॉन पहले एक एक कर भरते हैं, ततपश्चात ही उसका जोड़ा बनना प्रारम्भ होता है। पूर्ण रूप से आधा भरा हुआ या पूरा भरा हुआ ऑर्बिटल पूर्ण रूप से आधे भरे हुए या पूरा भरे हुए ऑर्बिटल से अधिक स्थाई होता है।
हुण्ड का नियम क्रोमियम (Cr) तथा कॉपर (Cu) आदि के इलेक्ट्रॉनिक विन्यास को सही सही लिखने तथा उसे समझने के काम में मदद करता है।

उदाहरण
------

हुण्ड का नियम - कर्बन परमाणु के कक्षकों का आरेख
हुण्ड का नियम - नाइट्रोज्न परमाणु के कक्षक
पहले नियम के अनुसार, जोड़े बनने से पहले इलेक्ट्रॉन हमेशा एक खाली कक्ष में प्रवेश करते हैं। इलेक्ट्रॉनों को नकारात्मक रूप से चार्ज किया जाता है और परिणामस्वरूप, वे एक दूसरे को पीछे हटाते हैं। इलेक्ट्रॉन एक अन्य इलेक्ट्रॉन के साथ एक कक्षीय साझा करने के बजाय, अपने स्वयं के कक्षकों पर कब्जा करके प्रतिकर्षण को कम करते हैं। इसके अलावा, क्वांटम-मैकेनिकल गणनाओं से पता चला है कि अकेले कब्जे वाले ऑर्बिटल्स में इलेक्ट्रॉन कम प्रभावी रूप से नाभिक से परिरक्षित या परिरक्षित होते हैं। अगले खंड में इलेक्ट्रॉन परिरक्षण पर आगे चर्चा की गई है।

दूसरे नियम के लिए, एकल अधिग्रहीत कक्षकों में अयुग्मित इलेक्ट्रॉनों का चक्रण समान होता है। तकनीकी रूप से कहा जाए तो, एक उपस्तर में पहला इलेक्ट्रॉन या तो "स्पिन-अप" या "स्पिन-डाउन" हो सकता है। एक बार एक सबलेवल में पहले इलेक्ट्रॉन के स्पिन को चुना जाता है, हालांकि, उस सबलेवल में अन्य सभी इलेक्ट्रॉनों के स्पिन उस पहले स्पिन पर निर्भर करते हैं। भ्रम से बचने के लिए, वैज्ञानिक आम तौर पर "स्पिन-अप" के रूप में एक कक्षीय में पहले इलेक्ट्रॉन और किसी भी अन्य अयुग्मित इलेक्ट्रॉन को आकर्षित करते हैं।

इन्हें भी देखें
---------------

* आफबाउ सिद्धान्त
* पाउली का अपवर्जन नियम
किसी परिवार या एक व्यक्ति के संसाधनों (आय) और व्यय के समन्वय के लिए निर्मित योजना को **पारिवारिक बजट** या **व्यक्तिगत बजट** (एक व्यक्ति के बजट के लिए) या **घरेलू बजट** (एक ही घर में रहने वाले एक या एक से अधिक व्यक्तियों के लिए)  कहते हैं।

व्यक्तिगत बजट बनाने के उद्देश्य
-------------------------------

पारिवारिक बजट आमतौर पर किसी व्यक्ति या परिवार को अपने खर्च को नियंत्रित करने और अपने वित्तीय लक्ष्यों को प्राप्त करने में मदद करने के लिए बनाए जाते हैं।  बजट बनाने से लोगों को अपने वित्त पर अधिक नियंत्रण महसूस करने में मदद मिल सकती है और उनके लिए अधिक खर्च न करना और पैसे बचाना आसान हो जाता है।   जो लोग अपने पैसे का बजट बनाते हैं, उनके बड़े ऋण लेने की संभावना कम होती है, और वे सेवानिवृत्ति के बाद आरामदायक जीवन जीने में सक्षम होते हैं और आपात स्थिति के लिए तैयार रहते हैं।

सन्दर्भ
-------

1. ↑  "Key Differences in Household Budgeting vs. Personal Budgeting". *US Lending Co.* (अंग्रेज़ी में). अभिगमन तिथि 2022-04-30.
2. ↑  "Definition of BUDGET". *www.merriam-webster.com* (अंग्रेज़ी में). अभिगमन तिथि 2022-04-30.
3. ↑  Vohwinkle, Jeremy (2022-01-24). "The Balance". अभिगमन तिथि 2022-04-30.
4. ↑  "How to Create a Budget in 6 Simple Steps". *Better Money Habits* (अंग्रेज़ी में). अभिगमन तिथि 2022-04-30.
5. ↑  "7 Reasons Why You Should Budget Your Money". *The Balance* (अंग्रेज़ी में). अभिगमन तिथि 2022-04-30.
6. ↑  "6 Reasons Why You Need a Budget". *Investopedia* (अंग्रेज़ी में). अभिगमन तिथि 2022-04-30.
भूटान में पारो जिला
पारो नगर में किला (सितंबर 2006)
पारो हवाई अड्डा
काली टोपी का नृत्य
**पारो जिला** भूटान देश के २० जिलों में एक जिला है। यह जिला भूटान की ऐतिहासिक घाटी में स्थित है। इस जिले की सभ्यता तिब्बत से प्रभावित है। इस जिले की उत्तरी सीमा तिब्बत से मिलती है। प्रारम्भ में इस घाटी में आकर बसने वाले तिब्बत मूल के लोग ही हैं। इस जिले की मुख्या भाषा द्ज़ोंग्ख (भूटानी) है और यही भाषा भूटान की राष्ट्रीय भाषा है।

पारो विमानक्षेत्र
-----------------

पारो में भूटान का अंतरराष्ट्रीय हवाई अड्डा है।

पारो जिला की सीमायें
--------------------

जिले के पश्चिम में हा जिला, उत्तर में तिब्बत, पूर्व में थिम्फू जिला और दक्षिण में चुख जिला स्थित है।

प्रशासनिक विभाग
---------------

पारो जिले में निम्न १० ब्लॉक (Gewogs)हैं।

* डोगा
* डोपशरी
* डॉटेंग
* हंगरेल
* लमगोंग
* लुंगनई
* नाजा
* शाप
* तसेंटो
* वांगचेंग

सांस्कृतिक स्थल
---------------

पारो नगर एक ऐसा स्थान है जहां पर्यटक सदैव आते रहते हैं। यहां की सांस्कृतिक छवि पर्यटकों को आकर्षित करती है।

* भूटान का पारो नगर ही एक ऐसा नगर है जहां भूटानी लोगों का रहन सहन का स्तर उच्च है क्योंकि यहां पर्यटको के आवागमन के कारण डॉलर में लोगों की कमाई होती है।
* पारो जिले का मुख्य बाजार है।
* ताक्तशांग भूटान के लोगों का प्रसिद्द मठ है। इसे ८वीं सदी में गुरु पद्मसम्भव ने एक ध्यान गुफा के रूप में स्थापित किया था।
* भूटान का राष्ट्रीय संग्रहालय होने के कारण पर्यटक यहां भूटान की संस्कृति का अध्ययन करने आते हैं।
* लिटिल बुद्धा मूवी में पारो किले के आस पास के दृश्य को फिल्माया गया था।

अर्थव्यवस्था
------------

भूटान की राष्ट्रीय वायु लाइन्स **ड्रक एयर** का यहां मुख्यालय है।

सन्दर्भ
-------

1. ↑  "संग्रहीत प्रति". मूल से 26 नवंबर 2016 को पुरालेखित. अभिगमन तिथि 1 दिसंबर 2016.
८,१२५ मीटर ऊंचा नंगा परबत
नंगा पर्बत का रखिओट मुख
**नंगा पर्वत** दुनिया की नौवी ऊंची चोटी है। इस की ऊँचाई ८,१२५ मीटर या २६,६५८ फ़ुट है। इसे दुनिया का "क़ातिल पहाड़" भी कहा जाते है क्योंकि इसपर चढ़ने वाले बहुत से लोगों की जाने जा चुकी हैं। बीसवी सदी के पहले हिस्से में आठ हज़ार मीटर से ऊंचे पहाड़ों में इस एक पहाड़ पर सब से ज्यादा मौतें हुई हैं। नंगा परबत पाकिस्तान द्वारा नियंत्रित गिलगित-बल्तिस्तान के क्षेत्र में आता है, जो भारत का क्षेत्र है।

भूगोल
-----

नंगा परबत हिमालय पर्वत शृंखला के सुदूर पश्चिमी भाग में स्थित है और आठ हज़ार मीटर से ऊंचे पहाड़ों में से सब से पश्चिमी है। यह सिन्धु नदी से ज़रा दक्षिण में और अस्तोर घाटी की पश्चिमी सीमा पर खड़ा हुआ है।

मुख
---

नंगा परबत के दो बड़े मुख हैं जिनपर चढ़ने वाले इस पर्वत पर चढ़ने की राह ढूंढते हैं। दक्षिण में इसका "रूपल मुख" है जो की पहाड़ के चरणों से ४,६०० मीटर (१५,००० फ़ुट) की सीधी दीवार है। उत्तर में इसका "रखिओट मुख" है जो सिन्धु नदी की घाटी से ७,००० मीटर (२३,००० फ़ुट) की चढ़ाई है। रखिओट मुख की चढ़ाई रूपल मुख से वैसे ज़्यादा तो है लेकिन उसकी ढलान रूपल की दीवार से ज़्यादा आसान है। रूपल मुख को कुछ लोग विश्व की सब से ऊंची पहाड़ी दीवार कहते हैं। नंगा परबत के पश्चिम में एक तीसरा मुख है जिसे "दिआमिर मुख" कहा जाता है।

इन्हें भी देखें
---------------

* गिलगित-बल्तिस्तान
* अस्तोर घाटी
लिथियम-६ एवं ड्युटिरियम के नाभिकों की अभिक्रियालिथियम-६ एवं ड्युटिरियम के नाभिकों की अभिक्रिया
**नाभिकीय अभिक्रिया** वह प्रक्रम है जिसमें में दो नाभिक या नाभिकीय कण आपस में टक्कर करने के बाद नये उत्पाद बनाते हैं। सिद्धांततः नाभिकीय अभिक्रिया में दो से अधिक नाभिक भी भाग ले सकते हैं किन्तु दो से अधिक नाभिकों के एक ही समय पर टकराने की प्रायिकता बहुत कम होती है, इसलिये ऐसी अभिक्रियाएं अत्यन्त कम होती हैं। 

Li-6 + H-2 -> n + He

नाभिकीय अभिक्रिया का क्यू मान
-----------------------------

नाभिकीय अभिक्रिया को रासायनिक अभिक्रिया की भांति लिखा जाय और अभिक्रिया की उर्जा को समीकरण के दांयी ओर लिखें तो -

लक्ष्य नाभिक + प्रक्षिप्त नाभिक (projectile)) ---> अंतिम उत्पाद + बिलगित नाभिक (ejectile) + *Q*.
उदाहरण के लिये निम्नलिखित नाभिकीय अभिक्रिया को लें-

Li-6 + H-2 -> 2 He + 22.4 MeV
उष्माक्षेपी (exothermal) अभिक्रियाओं के लिये क्यू-मान धनात्मक होता है और उष्माशोषी (endothermal) अभिक्रियाओं के ले ऋणात्मक।

नाभिकीय अभिक्रियाओं के प्रकार
-----------------------------

* संलयन
* विखंडन
* स्पालेशन (spallation)
* प्रेरित गामा उत्सर्जन (Induced gamma emiisin)

इन्हें भी देखें
---------------

* परमाणु बम
* नाभिकीय विखंडन
* नाभिकीय संलयन
* नाभिकीय शृंखला अभिक्रिया
नाबोथियन कूप
**नाबोथियन सिस्ट** (या नाबोथियन कूप) गर्भाशय की सतह पर एक श्लेष्म से भरा सीस्ट है। यह अक्सर होते हैं जब एक्टोकर्विक्स (योनि की तरफ) के स्तरीकृत स्क्वैमस एपिथेलियम एंडोकर्विक्स (गर्भाशय की तरफ) के सरल कॉलमर उपकला पर बढ़ता है। यह ऊतक वृद्धि गर्भाशय ग्रीवा क्रिप्ट्स (उप-सामान्य जेब आमतौर पर व्यास में 2-10 मिमी) को अवरुद्ध कर सकती है, जो क्रिप्ट्स के अंदर गर्भाशय ग्रीवा को फँसती है।

  

नाबोथियन सिस्ट को नाबोथियन रोम, श्लेष्म प्रतिधारण सिस्ट, या उपकला समावेशन सिस्ट के रूप में भी जाना जाता है। उनका नाम जर्मन एनाटॉमिस्ट मार्टिन नाबोथ (१६७५-१७२१) के नाम पर रखा गया है, जिन्होंने १७०७ ग्रंथों में डी स्टीरिलिट म्युलियर नामक उनके बारे में लिखा था। हालांकि, उन्हें पहले फ्रांसीसी सर्जन गिलाउम डेसनोस (१६५०-१७३५) द्वारा वर्णित किया गया था। [बेहतर स्रोत की आवश्यकता] चूंकि यह व्युत्पन्न शब्द है, इसलिए नाबोथियन को पूंजी के पहले अक्षर से लिखा नहीं जाता है।

  

नबॉथियन सिस्ट सर्विक्स की सतह पर फर्म टक्कर के रूप में अक्सर दिखाई देते हैं। एक महिला डायाफ्राम या गर्भाशय ग्रीवा टोपी डालने पर, या प्रजनन जागरूकता के हिस्से के रूप में गर्भाशय की जांच करते समय छाती को देख सकती है।

रंगीन एमआरआई गर्भाशय ग्रीवा क्षेत्र में छोटे नीले वृत्त के रूप में नाबोथियन सीस्ट दिखता हुआ

  

नाबोथियन सिस्टों को आमतौर पर कोई इलाज की आवश्यकता नहीं होती है और अक्सर स्वयं को हल किया जाता है। बहुत ही कम मामलों में सीस्ट इतनी बड़ी हो सकती है कि यह एक चिकित्सक को एक पेप स्मीयर करने से रोकती है, इस मामले में चिकित्सक एक सुई के साथ छाती को पेंच कर सकता है और इसे निकाल सकता है। यदि एक सीस्ट की असामान्य उपस्थिति होती है, तो अन्य निदानों को रद्द करने के लिए एक कोलोस्कोपी का प्रदर्शन किया जाएगा। यदि रक्त वाहिकाओं को कम किया जाता है, कॉमा-जैसे या कॉर्कस्क्रू-आकार और संपर्क पर खून बहता है, तो सीस्ट गर्भाशय का एक बहुत दुर्लभ श्लेष्म-उत्पादक कार्सिनोमा हो सकता है। चुंबकीय अनुनाद इमेजिंग का प्रयोग कैंसर को ठेठ नाबोथियन सिस्ट से अलग करने के लिए किया जाता है। क्रायथेरेपी का प्रयोग नाबोथियन सिस्ट के इलाज के लिए किया जाता है लेकिन शायद ही कभी जरूरी है। यदि नाबोथियन सिस्ट पुरानी गर्भाशय (गर्भाशय की सूजन) के साथ होते हैं तो सूजन के अंतर्निहित कारण का इलाज किया जाना चाहिए।

सन्दर्भ
-------

1. ↑   "Dorlands Medical Dictionary:nabothian follicles".
2. ↑  Women's gynecologic health. Schuiling, Kerri Durnell. Likis, Frances E. Sudbury, Mass.: Jones and Bartlett. 2006. p. 570. ISBN 0763747173. OCLC 57731391.
3. ↑   Weschler, Toni (2002). Taking Charge of Your Fertility (Revised ed.). New York: HarperCollins. pp. 227–228, 330. ISBN 0-06-093764-5.
4. ↑   Adam. Ostrzenski, (2002). Gynecology : integrating conventional, complementary, and natural alternative therapy. Philadelphia: Lippincott Williams & Wilkins. p. 235. ISBN 0781727618. OCLC 47013933.
एलेक्ट्रान सूक्ष्मदर्शी से परागकणों के मिश्रण का फोटो (रंग कृत्रिम हैं, वास्त्विक नहीं)
एलर्जी के कारण नाक के वायुमार्गों का प्रदाह होना **परागज ज्वर** (Hay Fever या Allergic rhinitis) कहलाता है। नाक की श्लेष्मा कला जब पौधों के पराग के प्रति ऐलर्जी (allergy) के कारण प्रभावित होती है, जिससे व्यक्ति की नाक में खुजली होती है, आँख से पानी गिरता है और छींके आती हैं, तब यह अवस्था परागज ज्वर कहलाती है। इसे पहले 'स्वर्णदंड ज्वर' या 'गुलाब ज्वर' भी कहते थे। वैसे इस रोग में ज्वर नहीं आता तथा फूलों से भी इसका कम संबंध है, किंतु इसका नाम परागज ज्वर ही प्रचलित है। 

एलर्जी पराग के का कारण हो सकती है या अन्य कई वस्तुमों के कारण भी। जब यह एलर्जी पराग के कारण होती है तो इस रोग को 'परागज ज्वर' (हे फीवर) कहते हैं।

परिचय
-----

परागज ज्वर ऐलर्जी संबंधी एक रोग है। जब कोई व्यक्ति किसी ऐसे प्रोटीन के, जो दूसरों पर काई कुप्रभाव नहीं डालता, संपर्क में आने के कारण विपरीत रूप में प्रभावित होता है, तो इस अवस्था का ऐलर्जी कहते हैं। इस प्रोटीन के शरीर में पहुँचने की रीति तथा प्रभावित अंगों पर ही रोग के लक्षण निर्भर करते हैं। परागज ज्वर में नाक पर प्रभाव पड़ता है तथा पराग हवा द्वारा साँस के तथा नाक तक पहुँचता है। इसके रोगियों को इस प्रकार की ऐलर्जी अपने पूर्वजों से या शारीरिक बनावट द्वारा प्राप्त होती है।

जब उपर्युक्त कोई प्रोटीन किसी ऐलर्जीवाले व्यक्ति की नाक के संपर्क में आता है तब एक प्रक्रिया ऐंटीजेन या प्रतिजन तथा ऐंटीबाडी या प्रतिपिंड के मध्य होती है। इससे हिस्टामीन नामक पदार्थ की उत्पत्ति होती है, जो श्लेष्माकला में सूजन पैदा करता है तथा तंतुद्रव को बाहर निकालता है।

पराग वायु में मीलों दूर तक फैलकर परागज ज्वर उत्पन्न करते हैं। परागज ज्वर विशेष प्रकार का होता है। एक रोगी एक पराग से और दूसरा दूसरे पराग से प्रभावित हो सकता है।

परागज ज्वर का निदान इसके विशिष्ट प्रकार के विवरण से ही होता है। इसकी चिकित्सा के लिए उस परागविशेष का अन्वेषण आवश्यक हो जाता है। सूई देकर दोषी पराग का पता लगाया जाता है। दोषी पराग से सूई के स्थान के चारों ओर लाली और सूजन आ जाती है।

दोषी पराग से बचना ही परागजज्वर की सर्वोत्त्म चिकित्सा है, पर ऐसा संभव न होने पर हिस्टामिनरोधी ओषधियों के व्यवहार से परागज ज्वर के लक्षणों को दूर करने में सहायता मिलती है। हार्मोन का व्यवहार भी लाभकारी सिद्ध हुआ है। एफेड्रिन सदृश ओषधियाँ श्लेष्माकला की सूजन को कम करती हैं।

रोग प्रतिरक्षण उत्पन्न करने के लिए दोषी पराग की थोड़ी मात्रा से प्रांरभ कर, मात्रा को धीरे धीरे बढ़ाते हुए, सुई देने से शरीर में इतनी निरापदता आ जाती है कि उससे फिर रोग उत्पन्न होने की संभावना नहीं रहती। प्रारंभ में रोग का उपचार न करने से उसे दमे में बदल जाने की संभावना हो सकती है।

बाहरी कड़ियाँ
-------------
नगला सिंघी फिरोजाबाद जिले के अंतर्गत एक गांव है इस गांव के दक्षिण् मे 2.5 किमी की दूरी पर यमुना नदी बहती है ! यहां से आगरा की दूरी 35 किलोमीटर है इस गांव से फिरोजाबाद जिला मुख्यालय की दूरी 30 किलोमीटर है यह गांव एक न्याय पंचायत है। इस गांव में छत्रिय ब्राह्मण दलित बघेल आदि जातियां मुख्य रूप से पाई जाती हैं। यह टूंडला तहसील का एक महत्वपूर्ण गांव है।
गांव में अनेकों छोटे बड़े मंदिर है। और यहां से ढाई किलोमीटर की दूरी पर यमुना की तलहटी में बाबा महेश्वर नाथ का प्रसिद्ध मंदिर है। नगला सिंघी गांव में कायस्थों की जमीदारी रही यहां के जो प्रमुख जमीदार थे वह कायस्थ थे उन्होंने अपनी भूमि पर फिर अन्य जातियों को आवास आवंटित की है नगला सिंघी में कायस्थ परिवार थे उन्हें पटवारी कहा जाता था कालांतर में उन पर अंग्रेजों के समय से पहले ही हजारों बीघा जमीन थी जो उन्होंने दान कर दी कि नादान कर दी भाई लोगों को ब्राह्मणों को दलितों को उसके बाद कालांतर में कायस्थ परिवार का विघटन हो गया है गरीबी में आ गए जो कायस्थ परिवार वहां पर धनी थे खेतिहर मजदूर बन गए खेती करने वाले मजदूर बन गए उसी प्रकार ठाकुरों का भी यही हाल रहा था कुर काफी संपन्न थे परंतु आज कुछ परवाह तो संपन्न है और बाकी ठाकुर परिवार की स्थिति भी साधन है प्रमुख रूप से जो ठाकुर पाए जाते हैं सिसोदिया ढाकरे हैं और जो कायस्थों में जो मुख पाए जाते हैं और श्रीवास्तव श्रीवास्तव परिवार में मुख्य रूप से देव थे श्री छोटेलाल श्रीवास्तव जी उनके पुत्र स्वर्गीय श्री श्याम बाबू श्रीवास्तव जी और उनके पुत्र एकमात्र श्रीवास्तव की रेलवे में नौकरी किया करते थे दूसरा परिवार रहता है वह इनका खानदानी है और बगल में ठाकुर परिवार रहता है

सन्दर्भ
-------

1
हिरोशिमा

|  |  |
| --- | --- |
|  | **हिरोशिमा** से संबंधित मीडिया विकिमीडिया कॉमंस पर उपलब्ध है।  |

**हिरोशिमा** (जापानी: 広島市) जापान का एक नगर है जहाँ द्वितीय विश्वयुद्ध के दौरान 1945 में संयुक्त राज्य अमेरिका द्वारा परमाणु बम गिराया गया था जिससे पूरा का पूरा नगर बरबाद हो गया था। इस विभिषका के परिणाम आज भी इस नगर के लोग भुगत रहे हैं। जापान के एक दूसरे नगर नागासाकी पर भी परमाणु बम से हमला किया गया था। इसी का परिणाम है कि जापान ने परमाणु हथियार कभी निर्माण न करने की नीति स्थापित की है।

आज हिरोशिमा जापान का एक बड़ा नगर है। हिरोशिमा में ११,९६,२७४ लोग रहते हैं। बराक ओबामा हिरोशिमा गया २०१७ में और काग़ज़ के सारस बनाये हिरोशिमा पीस मेमोरियल पार्क में। हिरोशिमा में बहुत लोग काग़ज़ के सारस बनाते हैं, शांति के लिए। यह है क्योंकि जब हिरोशिमा पे बम गिरा एक लड़की, जिसका नाम सडाको ससाकी था, को ल्यूकेमिया हुई। उसने हज़ार सारस बनाने की कोशिश की क्योंकि जापान में कहते हैं कि अगर आप हज़ार सारस बनाये, आपकी एक ख़्वाहिश सच होगी। सडाको ने हज़ार सारस बनाये मगर बेहतर नहीं हुई और मरी। सडाको के लिए आज भी लोग सारस बनाते हैं हिरोशिमा में।[]


|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 136221777
* एल॰सी॰सी॰एन॰: n80103774
* आई॰एस॰एन॰आई: 0000 0004 0389 0168
* जी॰एन॰डी॰: 4072524-8
* एस॰यू॰डी॰ओ॰सी॰: 026385473
* बी॰एन॰एफ॰: cb11864303r (आँकड़े)
* एन॰डी॰एल॰: 00267568
* एन॰के॰सी॰: ge198875
* CiNii: DA00895466

 |

निर्देशांक: 34°23′N 132°27′E﻿ / ﻿34.383°N 132.450°E﻿ / 34.383; 132.450


|  |  |
| --- | --- |
| जापान | *जापान से सम्बन्धित यह लेख एक आधार है। इसे बढ़ाकर आप विकिपीडिया की सहायता कर सकते हैं*। |
| **पश्चिम क़ज़ाख़स्तान प्रांतБатыс Қазақстан облысыबातिस क़ज़ाख़स्तान ओब्लिसी** |
| --- |
|  |
| सूचना |
| **राजधानी** : | ओराल |
| **क्षेत्रफल** : | १,५१,३०० किमी² |
| **जनसंख्या**(२००६): • घनत्व : | ६,०९,३०० ४/किमी² |
| **उपविभागों के नाम:** | रायोन |
| **उपविभागों की संख्या:** | १२ |
| **मुख्य भाषा(एँ):** | कज़ाख़, रूसी |

**पश्चिम क़ज़ाख़स्तान प्रांत** (कज़ाख़: Батыс Қазақстан облысы, अंग्रेज़ी: West Kazakhstan Province) मध्य एशिया के क़ज़ाख़स्तान देश का एक प्रांत है। इसकी राजधानी ओराल (Oral) नाम का शहर है, जिसे 'उराल्स्क' (Uralsk) भी कहा जाता है। इस प्रांत की सरहदें रूस से लगती हैं और यह यूराल पहाड़ों के पास स्थित है। यूराल नदी प्रांत से गुज़रकर कैस्पियन सागर की तरफ़ जाती है। भौगोलिक रूप से इस प्रांत को अक्सर पूर्वी यूरोप में माना जाता है।

पश्चिम क़ज़ाख़स्तान प्रदेश का पहला गठन सोवियत संघ के ज़माने में सन् १९३२ में किया गया। १९६२ में इसका नाम बदलकर उराल्स्क प्रदेश कर दिया गया लेकिन १९९२ में इसे फिर से 'पश्चिम क़ज़ाख़स्तान' का नाम दे दिया गया।

समुदाय
------

२००९ की जनगणना में पश्चिम क़ज़ाख़स्तान के ६९.८% लोग कज़ाख़ समुदाय और २७.४% रूसी समुदाय के थे। हालांकि क़ज़ाख़स्तान के बहुत से अन्य भागों में जर्मन, यूक्रेनी और पोलिश लोग रहते हैं इन समुदायों की आबादी पश्चिम क़ज़ाख़स्तान में काफ़ी कम है।

पश्चिम क़ज़ाख़स्तान प्रांत के कुछ नज़ारे
----------------------------------------

* स्तेपी मैदानी क्षेत्र का दृश्य
* तस्काला शहर में एक हस्पताल
* तस्काला सांस्कृतिक केंद्र
* राजधानी ओराल का रेल स्टेशन
* ओराल में एक गिरजाघर

इन्हें भी देखें
---------------

* क़ज़ाख़स्तान के प्रांत

सन्दर्भ
-------

1. ↑  Kazakhstan: Bradt Travel Guide, Paul Brummell, Bradt Travel Guides, 2012, ISBN 978-1-84162-369-6, *... Uralsk had become the administrative capital of the West Kazakhstan Region when the latter was formed in 1932 ...*

साँचा:क़ज़ाख़स्तान के प्रांत
**हाजी अरफ़ात शेख** मुंबई, महाराष्ट्र के एक भारतीय राजनीतिज्ञ हैं। वह भारतीय जनता पार्टी (भाजपा) के सदस्य हैं। वे वर्तमान में महाराष्ट्र राज्य अल्पसंख्यक आयोग के अध्यक्ष और महाराष्ट्र राज्य मुस्लिम खटीक समाज इकाई के अध्यक्ष हैं।

राजनीतिक व्यवसाय
----------------

हाजी अरफ़ात शेख ने अपने राजनीतिक व्यवसायकी शुरुआत शिवसेना की छात्र शाखा भारतीय विद्यार्थी सेना के साथ काम करके की। बाद में वह महाराष्ट्र नवनिर्माण सेना में शामिल हो गए जहां उन्हें पार्टी का उपाध्यक्ष बनाया गया और परिवहन विंग का प्रमुख भी। हाजी अराफात शेख ने 2014 में शिवसेना में फिर से शामिल हो गए और शिवसेना के उप नेता और महाराष्ट्र शिव वाहुक सेना के अध्यक्ष, पार्टी के परिवहन विंग के अध्यक्ष बने।राजनेता सितंबर 2018 में भारतीय जनता पार्टी (भाजपा) में शामिल हो गए। उन्हें महाराष्ट्र अल्पसंख्यक आयोग के अध्यक्ष की भूमिका संभालने का मौका मिला।

संभाले गए पद
------------

* **अध्यक्ष**- महाराष्ट्र राज्य अल्पसंख्यक आयोग
* **राष्ट्रपति**-महाराष्ट्र राज्य मुस्लिम खटिक समाज इकाई

संदर्भ
------

1. ↑  "संग्रहीत प्रति". मूल से 8 जनवरी 2019 को पुरालेखित. अभिगमन तिथि 7 जनवरी 2019.
2. ↑
3. ↑  "संग्रहीत प्रति". मूल से 24 अप्रैल 2016 को पुरालेखित. अभिगमन तिथि 7 जनवरी 2019.
4. ↑
वानर-राज सुन वुकौंग (उपन्यास की एक प्रति के चित्रण में)
**पश्चिम की यात्रा** (चीनी: 西遊記) चीनी साहित्य के चार महान प्राचीन उपन्यासों में से एक है। इसका प्रकाशन मिंग राजवंश के काल में सन् 1590 के दशक में बेनाम तरीक़े से हुआ था। बीसवी सदी में इसकी लिखाई और अन्य तथ्यों की जाँच करी गई और इसे लिखने का श्रेय वू चॅन्गॅन (吴承恩, 1500-1582) नामक लेखक को दिया गया। इसकी कहानी प्रसिद्ध बौद्ध भिक्षु ह्वेन त्सांग की भारत की यात्रा पर आधारित है।

ह्वेन त्सांग तंग राजवंश के काल के दौरान "पश्चिमी क्षेत्रों" (जिनमें भारत शामिल है) के दौरे पर बौद्ध सूत्र और ग्रन्थ लेने आये थे। इस उपन्यास में दिखाया गया है कि महात्मा बुद्ध के निर्देश पर गुआन यिन नामक बोधिसत्त्व (एक जागृत आत्मा) ने ह्वेन त्सांग को भारत से धार्मिक ग्रन्थ लाने का कार्य सौंपा। साथ ही उन्होंने ह्वेन त्सांग को शिष्यों के रूप में तीन रक्षक दिए: सुन वुकौंग (एक शक्तिशाली वानर), झू बाजिए (एक आधा इंसान - आधा सूअर जैसा प्राणी) और शा वुजिंग (एक भैंसे की प्रवृति वाला योद्धा)। इस उपन्यास का मुख्य पात्र सुन वुकौंग (वानर) है और कभी-कभी इस कहानी को "बन्दर की कहानी", "बन्दर देव की कहानी" या सिर्फ़ "बन्दर" भी कहा जाता है। बहुत से विद्वानों का मानना है कि सुन वुकौंग की प्रेरणा वास्तव में हनुमान के चरित्र से हुई है।

इस उपन्यास का बहाव ऐसा है कि इसमें इन यात्रियों का भारत के निटक आते जाना जागृति और पुण्य के निकट आते जाने के समान दिखाया गया है।

इन्हें भी देखें
---------------

* पश्चिमी क्षेत्र
* ह्वेन त्सांग

सन्दर्भ
-------

1. ↑  Cheng'en Wu. "Journey to the West". Foreign languages press, 2000. आई॰ऍस॰बी॰ऍन॰ 9787119024080.
2. 1 2  Jenner, W.J.F. (1984). *Journey to the West*, volume 4.
**हाकैंडे हिचिलेमा** (जन्म 4 जून 1962), अफ्रीकी देश ज़ाम्बिया के एक व्यवसायी और राजनीतिज्ञ हैं,और ज़ाम्बिया के निर्वाचित राष्ट्रपति हैं। 2006, 2008, 2011, 2015 और 2016 में पिछले पांच चुनाव लड़ने के बाद, उन्होंने 59% से अधिक मतों के साथ 2021 का राष्ट्रपति चुनाव जीता है। हिचिलेमा ने 2006 से यूनाइटेड पार्टी फॉर नेशनल डेवलपमेंट (राष्ट्रीय विकास के लिए संयुक्त दल) का नेतृत्व किया है।

हिचिलेमा 2015 से 2021 तक ज़ाम्बिया के निवर्तमान राष्ट्रपति एडगर लुंगु के एक प्रमुख प्रतिद्वंदी थे। 11 अप्रैल 2017 को, हिचिलेमा को राजद्रोह के आरोप में गिरफ्तार किया गया था, यह एक ऐसा कदम था जिसे लुंगु द्वारा अपने राजनीतिक प्रतिद्वंद्वी को समाप्त करने के लिए किए गए एक नाजायज कृत्य के रूप में देखा गया था। गिरफ्तारी और आरोप की व्यापक रूप से निंदा की गई, जाम्बिया और विदेशों में विरोध प्रदर्शनों के साथ, हिचिलेमा की रिहाई की मांग की गई और लुंगु के शासन के बढ़ते सत्तावाद की निंदा की गई। 16 अगस्त 2017 को हिचिलेमा को जेल से रिहा कर दिया गया और राजद्रोह का आरोप हटा दिया गया।

चुनाव परिणाम
------------

पेशे से कारोबारी 59 वर्षीय हाकैंडे हिचिलेमा छठी बार राष्ट्रपति चुनाव लड़ रहे थे और उन्हें 28 लाख मत मिले जबकि मौजूदा राष्ट्रपति इदगार लुंगु को 18 लाख मत मिले। हाकैंडे हिचिलेमा की जीत जाम्बिया के इतिहास की अब तक की सबसे बड़ी चुनावी जीत है। उन्होंने देश के कुल 50 लाख मतदाताओं के 50% से अधिक के मत प्राप्त किए जिसकी वजह से दूसरे चरण के राष्ट्रपति चुनाव की जरूरत नहीं रह गई।

सन्दर्भ
-------

1. ↑
|  |  |  |
| --- | --- | --- |
| << | **मई** | >> |
| र | सो | मं | बु | गु | शु | श |
|  | १ | २ | ३ | ४ | ५ | ६ |
| ७ | ८ | ९ | १० | ११ | १२ | १३ |
| १४ | १५ | १६ | १७ | १८ | १९ | २० |
| २१ | २२ | २३ | २४ | २५ | २६ | २७ |
| २८ | २९ | ३० | ३१ |  |  |  |
| **2023** |
|

**28 मई** ग्रेगोरी कैलंडर के अनुसार वर्ष का 148वॉ (लीप वर्ष में 149 वॉ) दिन है। साल में अभी और 217 दिन बाकी है।

दिवस
----

मासिक धर्म स्वच्छता दिवस

प्रमुख घटनाएँ
-------------

1414 को खिज्र खां ने दिल्ली की गद्दी पर कब्जा कर के सैय्यद वंश की नींव रखी।

1674 को जर्मनी की संसद ने फ्रांस के खिलाफ युद्ध की घोषणा की।

1883 को राष्ट्रवादी नेता,कवि और साहित्यकार श्री विनायक दामोदर सावरकर जी का जन्म हुआ।

1908 को जासूसी उपन्यास जेम्स बॉन्ड के लेखक इयान फ्लेमिंग का जन्म आज ही के दिन हुआ।

1940 को द्वितीय विश्वयुद्ध के दौरान बेल्जियम ने जर्मनी से हार मानी।

1952 को यूनान में महिलाओं को वोट देने का अधिकार मिला।

1959 को अमेरिका ने दो बंदरों को अंतरिक्ष में सफलतापूर्वक भेजा।

1961 को मानवाधिकार संगठन एमनेस्टी इंटरनेशनल की स्थापना हुई।

1963 को बंगाल की खाड़ी में आये चक्रवाती तूफान से करीब 22 हजार लोगों की मौत हुई।

1967 को 65 साल के ब्रितानी नाविक सर फ्रांसिस चिटचेस्टर अकेले नाव में दुनिया का चक्कर लगा कर घर पहुंचे।

1971 को सोवियत रूस ने मंगल ग्रह पर उतरने वाले पहले अंतरिक्ष यान मार्स-3 का प्रक्षेपण किया।

1996 को रूस चेचेन्या को अधिकतम स्वायत्तता देने पर सहमत हुआ।

1998 को पाकिस्तान ने पहला परमाणु परिक्षण किया।

2002 को नेपाल में फिर आपातकाल लगा।

2008 को नेपाल में 240 सालों से चली आ रही राजशाही का अंत हुआ।

2010 होमिओपॅथी शास्त्र पे आधारित पहली फ़िल्म प्रतिसाद - द रिस्पॉन्स का प्रदर्शन हुआ। 

2018 को फिल्‍म अभिनेता अक्षय कुमार ने नई दिल्‍ली में दो गड्ढों पर आधारित ट्विन पिट टॉयलेट टेक्‍नालाजी को लोकप्रिय बनाने के अभियान का शुभारम्‍भ किया।

जन्म
----

* 1922- लो ड्यूबा, अमेरिकी मुक्केबाजी प्रशिक्षक।
* 1974- मिस्बाह-उल-हक़ ,पाकिस्तानी क्रिकेट खिलाड़ी।
* 1952 - पिनाकी चन्द्र घोष - भारत के प्रथम लोकपाल हैं।
* 1923 - एन. टी. रामाराव - प्रसिद्ध अभिनेता एवं तेलुगु देशम पार्टी के संस्थापक थे।
* 1921 - डी. वी. पलुस्कर - प्रसिद्ध शास्त्रीय गायक थे।
* 1921 - महन्त अवैद्यनाथ - भारतीय राजनीतिज्ञ तथा गोरखनाथ मठ के भूतपूर्व पीठाधीश्वर थे।
* 1915 - गोपाल रामानुजम - भारतीय राजनीतिज्ञ, जानेमाने समाज सेवक और भारतीय राष्ट्रीय ट्रेड यूनियन कांग्रेस के सह-संस्थापक थे।
* 1883 - विनायक दामोदर सावरकर - भाषाविद, बुद्धिवादी, कवि, अप्रतिम क्रांतिकारी, दार्शनिक और ओजस्वी वक़्ता।

*

निधन
----

* २०१०- डेनिस हापर, हॉलीवुड अभिनेता (स्पीड)

* 2005 - गोपाल प्रसाद व्यास - भारत के प्रसिद्ध कवियों, लेखकों और साहित्यकारों में से एक।
* 1964 - महबूब ख़ान - भारतीय सिनेमा इतिहास के अग्रणी निर्माता-निर्देशक थे।
* 1954- विजय सिंह पथिक - प्रसिद्ध स्वतंत्रता सेनानी

बाहरी कडियाँ
------------

* बीबीसी पे यह दिन

1. ↑  "Pratisaad - The First Movie on Homeopathy - Vinayak Limaye". *Hpathy.com* (अंग्रेज़ी में). मूल से 6 अगस्त 2017 को पुरालेखित. अभिगमन तिथि 2020-05-08.
एक दुकान प्रदर्शनी में रखा गया पोमैटो (टॉमटैटो के रूप में विक्रित)
**पोमैटो** का उत्पादन टमाटर के पौधे और एक आलू के पौधे की ग्राफ्टिंग (कलम बांधना) की तकनीक से किया जाता है। टमाटर और आलू दोनों ही सोलनएसेई परिवार के सदस्य हैं। चेरी टमाटर बेल पर बढ़ते हैं, जबकि उसी पौधे से सफेद आलू मिट्टी में बढ़ते हैं।. 
By Mandeep yadav ( Dugastau, Nagaur )

लाभ
---

खाद्य उत्पादन को और अधिक कुशल बनाने के लिए पोमैटो के पौधों को एक नई तकनीक के रूप में देखा गया है, क्योंकि वे फसलों की मात्रा को अधिकतम कर सकते हैं जिन्हें भूमि के एक टुकड़े पर या छोटे शहरी वातावरण जैसे कि बालकनी में उगाया जा सकता है। इसका केन्या जैसे विकासशील देशों पर महत्वपूर्ण प्रभाव पड़ता है, जहां किसान पोमैटो के पौधे उगाने से उनके उत्पाद की गुणवत्ता को प्रभावित किये बिना ही जगह, समय और श्रम बचा सकते हैं। इसके अलावा, ग्राफ्टिंग बैक्टीरिया, वायरस और कवक के प्रतिरोध में सुधार कर सकती है, परागणकों के एक अधिक विविध समूह को आकर्षित करती है और नाजुक सजावटी पौधों के लिए एक मजबूत तना प्रदान करती है।

रोचक तथ्य
---------

* प्रसिद्ध १९६७ सोवियत उपन्यास 'द लाइफ एंड एक्स्ट्राऑर्डिनरी एडवेंचर्स ऑफ प्राइवेट इवान चोंकिन' में मुख्य पात्रों में से एक, कुज्मा ग्लैडिशेव, एक स्वस्थिता, अपना एक संकर को ग्राफ्ट करने की कोशिश में बिताता है और आशा करता है कि उसमें "आलू कंद और टमाटर के फल" होंगे। सहकर्मियों उसके प्रयासों को "अवैज्ञानिक और बेजान" कहते हैं।

सन्दर्भ
-------

1. ↑  "एक ही पौधे पर उगेंगे अब आलू और टमाटर". *वेबहाल*. १५ फरवरी २०१६. मूल से 21 अगस्त 2016 को पुरालेखित. अभिगमन तिथि 8 जून 2017.
2. ↑  "The Science of Pomato Plants and Fruit Salad Trees [पोमैटो के पौधों और फलों के सलाद के पेड़ का विज्ञान]". *साइंटिफिक अमेरिका* (अंग्रेज़ी में). २९ मई २०१३. मूल से 10 जून 2013 को पुरालेखित. अभिगमन तिथि 8 जून 2017.
```
          **देवी चंद**
```

खेल एक ऐसा शब्द है जिसका सम्बंध सिर्फ़ ह्मारे मनोरंजन से ही न होकर हमारे शारीरिक और मानसिक विकास से भी होता है। किसी भी चीज़ में शिखर तक पहुँचने के लिए शारीरिक बल और मानसिक शांति का होना आवश्यक है। जीवन के इस सफ़र में हर व्यक्ति शिखर पर पहुँचने की चाह रखता है। लेकिन सभी को पूर्ण सफलता नहीं मिल पाती है। जो लोग अपने लक्ष्य की ओर हमेशा सक्रिय, सचेत और पूर्ण रूप से समर्पित रहते हैं उन्हे सफलता अवश्य मिलती है। 

देवी चंद

निजी जीवन
=========

ऐसा ही एक नाम देवी चंद का है जिनके आभूषण कठोर परिश्रम, मजबूत इरादे, फौलादी आत्मविश्वास और कर्मठता हैं। उन्होंने बॉक्सिंग के क्षेत्र में अपने कठोर परिश्रम से राष्ट्रीय और अंतरराष्ट्रीय प्रतियोगिताओं में न सिर्फ़ भाग लिया बल्कि कई पदक लेकर हमारी इस भारत भूमि को सफलता के नीर से सिंचित कर दिया। देवी चंद का जन्म 10 अक्टूबर 1962 को जिला पिथौरागढ़ उतराखंड में हुआ। एनके पिता श्री फकीर चंद बंगाल इंजिनियर रुढ़की से सेवानिवृत हुए| माता श्रीमती कुंती देवी एक सुयोग्य गृहणी एवं अत्यंत बुधिमान नारी थी। देवी चंद ने जूनियर तक की शिक्षा 1967-1977 में विद्यालय बॉस से प्राप्त की एवं इंटर्मीडियेट की परीक्षा 1977-79 मिजन इंटर कॉलेज पिथौरागढ़ से हासिल की। श्री चंद की बचपन से ही वॉलीबॉल, पैराशूटिंग, बॉक्सिंग खेलों में विशेष रूचि रही है। बचपन से ही सेना में भर्ती होकर सैनिक वर्दी पहनने की तमन्ना रही। सौभाग्यवश 27 अक्टूबर 1979 को 3 पैराशूट बटालियन में भर्ती होकर देवी चंद देशसेवा को समर्पित हो गए। कड़ि मेहनत से ट्रैनिंग पूर्ण करने के उपरांत बॉक्सिंग को अपना मुख्य खेल चुना। यहाँ पर सूबेदार मेजर धरम चंद ने बॉक्सिंग की शिक्षा दी। कुछ समय के बाद देवी चंद का विवाह 22 अप्रैल 1984 को लीला चंद के साथ हुआ, जिन्होंने तीन संतानों आशीष, बबिता और अमित को जन्म दिया। खेलों में श्रीमती चंद सदैव अपने पति का साथ दिया। 
1986 में सिकन्द्राबाद में आयोजित राष्ट्रीय बॉक्सिंग प्रतियोगिता में देवी चंद ने स्वर्ण पदक हासिल कर एक काबिल बॉक्सर का दर्जा हासिल किया।

प्रतियोगिताऐ
============

  

देवी चंद ने निम्नलिखित प्रतियोगिताओं में भाग ले कर भारत का नाम रौशन किया

देवी चंद
* - 35वीं सर्विस बॉक्सिंग प्रतियोगिता बंगलौर 1986-87 (स्वर्ण पदक)

* - 36वीं सर्विस बॉक्सिंग प्रतियोगिता जम्मू 1987-88 (स्वर्ण पदक)

* - 37वीं सर्विस बॉक्सिंग प्रतियोगिता बंगलौर (स्वर्ण पदक)

* - 38वीं सर्विस बॉक्सिंग प्रतियोगिता शिलौंग (स्वर्ण पदक)

* - 35वीं राष्ट्रीय बॉक्सिंग प्रतियोगिता बंगलौर 1987-88 (स्वर्ण पदक)

* -36वीं राष्ट्रीय बॉक्सिंग प्रतियोगिता 1988-89 (स्वर्ण पदक)

* -13वीं किंग्स कप बॉक्सिंग प्रतियोगिता 1987

* -तृतीय दक्षेस खेल कलकता 1987 (स्वर्ण पदक)

* -13वीं ऐशियाई बॉक्सिंग प्रतियोगिता 1987 (रजत पदक)

* -1988 सियोल ओलिंपिक प्रतियोगिता

* -1988 जि.सि.सि अंतरराष्ट्रीय प्रतियोगिता क़ूबा

* -1989 भारत सोवियत संघ बॉक्सिंग प्रतियोगिता दिल्ली (स्वर्ण पदक)
* - चौथे दक्षेस खेल 1959 इस्लामाबाद (रजत पदक)

लंबे खेल जीवन के दौरान देवी चंद को सेना में पदोन्नतियाँ मिलती रहीं। उन्होने सिपाही से सूबेदार मेजर तक का सफ़र तय किया। 26 जनवरी 1989 के दिन राष्ट्रपति द्वारा देवी चंद को वशिष्ठ सेवा मेडल से सम्मानित किया गया। देवी चंद 1994-95 में राष्ट्रीय सर्विस कोच नियुक्त किए गये। 

श्री चांद हमें यही संदेश देते हैं कि मजबूत निश्चय, फौलादी इरादे और मेहनत से हम अपना लक्ष्य प्राप्त कर सकते हैं। सफलता की राह पर आने वाली मुश्किलों से डरना नहीं चाहिए और उनका मुकाबला करना चाहिए।
**हिंदू मंदिर, दुबई**; स्थानीय रूप से शिव और कृष्ण मंदिर के रूप में प्रसिध्द है) दुबई,
संयुक्त अरब अमीरात (यूएई) में एक मंदिर परिसर
है। यह मंदिर संयुक्त अरब अमीरात में बड़े हिंदू समुदाय
को एक करता है और वर्तमान में संयुक्त अरब अमीरात में केवल एकमात्र हिंदू मंदिर है, जबकि अबू धाबी में एक और मंदिर बनाने की योजना है। मंदिर परिसर में एक शिव और कृष्ण मंदिर शामिल हैं। हिंदू मंदिर दुबई क्रीक के पश्चिम में पूरे दुबई (विशेष रूप से बुरे दुबई ओल्ड सॉक) के क्षेत्र में स्थित है। यह मंदिर दुबई में भारतीय वाणिज्य दूतावास के साथ मिलकर चलाया जाता है मंदिर हिंदुओं के बीच विवाह समारोह भी करता है हालांकि, संयुक्त अरब अमीरात में हिंदू विवाहों का पंजीकरण नहीं किया जा सकता है। शिव मंदिर के ऊपरी मंजिल में भी एक गुरुद्वारा रखा गया था; गुरुद्वारा अब जिबेल अली के
नजदीक नए परिसर में स्थानांतरित हो गया है। 1958 में, शेख रशीद बिन सईद अल मकतौम ने हिंदू मंदिर को दुबई में बनायें जाने की अनुमति दी थी। दुबई के अन्य मंदिरों में, एक भगवान शिव को समर्पित है और दूसरा भगवान कृष्ण को समर्पित है संयुक्त अरब अमीरात में 50,000 से ज्यादा सिखों ने अपने भव्य गुरुद्वारा को 2012 में प्राप्त किया था, जो शेख मोहम्मद बिन रशीद अल मकतौम द्वारा दान की गई भूमि थी। संयुक्त अरब अमीरात मलयली सीरियाई ईसाइयों द्वारा अक्सर कई चर्चों की मेजबानी करता है जुलाई 2013 में, एक मुस्लिम व्यापारी ने एक स्वामीनारायण मंदिर की स्थापना के लिए एक मस्जिद के पास पांच एकड़ जमीन दान की थी। अगस्त 2015 में, संयुक्त अरब अमीरात के शासकों ने अबू धाबी में एक हिंदू मंदिर बनाने के लिए भूमि उपलब्ध कराने की घोषणा की, जब भारतीय प्रधान मंत्री नरेंद्र मोदी संयुक्त अरब अमीरात की यात्रा पर गए थे।<ref>

सन्दर्भ
-------

1. ↑  "UAE allots land for temple on Modi visit". मूल से 9 सितंबर 2017 को पुरालेखित. अभिगमन तिथि 22 जनवरी 2018.
**हेमन्त जोशी** जनसंचार और पत्रकारिता के प्रोफ़ेसर हैं। फ्रांसीसी कवियों के अनुवादक।

जीवन परिचय
----------

जन्म- २७ मार्च १९५४। नैनीताल (उत्तराखंड)। शिक्षा:जवाहरलाल नेहरू विश्वविद्यालय से भाषा विज्ञान में शोध उपाधि एवं फ्रांसीसी भाषा एवं साहित्य में स्नातक। १८ वर्ष तक भारतीय जनसंचार संस्थान में पत्रकारिता के प्रशिक्षण/अध्यापन के बाद दो वर्षों के लिए जामिया मिल्लिया इस्लामिया के हिन्दी विभाग में पत्रकारिता का प्रशिक्षण (२००६-०८)। संप्रति भारतीय जन संचार संस्थान में अध्यापन। भारत सरकार के सूचना प्रौद्योगिकी मंत्रालय के ई-प्रशासन में स्थानीयकरण की उपसमिति के सदस्य। जनसंचार शोध के अंतरराष्ट्रीय संघ की समिति के सदस्य। इसके अलावा अनेक अंतरराष्ट्रीय शैक्षिक संघों के सक्रिय सदस्य। हंगरी, फ्रांस, सिंगापुर, फिनलेंड और स्वीडन की यात्राएँ।

लेखन
----

कविताएँ, व्यंग्य और कहानियाँ अनेक पत्र-पत्रिकाओं में प्रकाशित।
फ्रांसीसी के अनेक कवियों के अनुवाद। 
पत्रकारिता की भाषा पर हिन्दुस्तान दैनिक के लिए २ वर्षों तक नियमित स्तंभ "वागर्थ" और
पत्रकारिता की शिक्षा से संबंधित लेख अनेक पुस्तकों में प्रकाशित।

कृतियाँ
-------

* महायुद्धों के आसपास (१९८४) (८ फ्रांसीसी कवियों के मूल फ्रांसीसी से अनुवाद), गौरव प्रकाशन, नई दिल्ली
* अर्थात् - रघुवीर सहाय (१९९४) (संपादन), राजकमल प्रकाशन, नई दिल्ली
* असर्टिंग वॉयसेस - मुसहरों का जीवन और संघर्ष (२००२) (संपादन संजय कुमार के साथ), देशकाल प्रकाशन, नई दिल्ली (अंग्रेजी में)

बाहरी कड़ियाँ
-------------

* हेमन्त जोशी की कविताएँ
* लुई आरागों की कविताओं के अनुवाद
* पॉल एल्युआर की कविताओं के अनुवाद